บริษัทน้ำดื่ม ใหญ่สุดในจีน ทำให้เจ้าของ รวยเป็นรองเพียง แจ็กหม่า
ถ้าถามว่าในยุคนี้ เราจะทำธุรกิจอะไรให้มีมูลค่าระดับล้านล้าน คำตอบของหลายคนก็คือ ธุรกิจที่เกี่ยวข้องกับเทคโนโลยี หรือ พลังงาน  แต่รู้หรือไม่ว่าวันนี้ Nongfu Spring บริษัทผู้ผลิตน้ำดื่มสัญชาติจีน ที่เพิ่งจดทะเบียนเข้าตลาดหลักทรัพย์ฮ่องกงเป็นวันแรก  มีมูลค่าพุ่งทะยานขึ้นไปสูงสุด 85% และปิดตลาดบวกไปราว 55%
8 ก.ย. 2563

บริษัทน้ำดื่ม ใหญ่สุดในจีน ทำให้เจ้าของ รวยเป็นรองเพียง แจ็กหม่า /โดย ลงทุนแมน
ถ้าถามว่าในยุคนี้ เราจะทำธุรกิจอะไรให้มีมูลค่าระดับล้านล้าน
คำตอบของหลายคนก็คือ ธุรกิจที่เกี่ยวข้องกับเทคโนโลยี หรือ พลังงาน
แต่รู้หรือไม่ว่าวันนี้ Nongfu Spring บริษัทผู้ผลิตน้ำดื่มสัญชาติจีน ที่เพิ่งจดทะเบียนเข้าตลาดหลักทรัพย์ฮ่องกงเป็นวันแรก 
มีมูลค่าพุ่งทะยานขึ้นไปสูงสุด 85% และปิดตลาดบวกไปราว 55%
เรื่องนี้ส่งผลให้ บริษัทน้ำดื่มแห่งนี้มีมูลค่าระดับ 1.5 ล้านล้านบาท ใหญ่กว่าทุกบริษัทที่จดทะเบียนอยู่ในตลาดหลักทรัพย์ประเทศไทยเสียอีก
╔═══════════╗
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
สำหรับบริษัท Nongfu Spring นั้น ก่อตั้งโดยคุณ Zhong Shanshan ตั้งแต่ปี 1996 หรือ 24 ปีก่อน
จุดเริ่มต้นของคุณ Zhong Shanshan ก็คือการนำน้ำจากแหล่งน้ำในมณฑลเจ้อเจียงมาทำเป็นน้ำดื่มบรรจุขวด โดยน้ำดื่มของทางบริษัทจะมีเอกลักษณ์ที่แตกต่างจากแบรนด์อื่น คือ มีความหวานเล็กน้อย
ซึ่งก็ไม่น่าเชื่อว่าน้ำดื่มของ Nongfu Spring สามารถตีตลาดคนจีนได้อย่างรวดเร็ว
จนปัจจุบัน น้ำดื่มของ Nongfu Spring มีส่วนแบ่งการตลาดมากที่สุดในประเทศจีนราว 21%
ซึ่งนอกจากน้ำดื่มแล้ว ทางบริษัทก็ยังมีผลิตภัณฑ์เครื่องดื่มอื่นๆ อีก เช่น น้ำผลไม้ เครื่องดื่มชูกำลัง
ทีนี้เรามาดูผลประกอบการบริษัท Nongfu Spring
ปี 2019 รายได้  110,000 ล้านบาท กำไร 22,700 ล้านบาท
คิดเป็นอัตรากำไรสุทธิสูงถึง 21%
ด้วยความที่ Nongfu Spring เป็นบริษัทที่ผลิตสินค้าจำเป็น แถมเป็นบริษัทที่ครองส่วนแบ่งน้ำดื่มมากที่สุดในตลาด
นั่นจึงทำให้ทางบริษัทก็ไม่ต่างอะไรไปจากเครื่องจักรผลิตเงินสด ที่สามารถทำกำไรได้อย่างมั่นคง
ยิ่งสถานการณ์ในปีนี้ ที่โลกของเรากำลังเผชิญความไม่แน่นอนจากวิกฤติโควิด-19
เรื่องนี้จึงอาจเป็นหนึ่งในเหตุผล ที่ทำให้ธุรกิจประเภทนี้กลายเป็นอีกหนึ่งธุรกิจที่หลายคนให้ความสนใจเข้าไปลงทุนในภาวะที่ผันผวน
และอีกเรื่องที่น่าสนใจก็คือ แม้ว่าบริษัท Nongfu Spring จะอยู่ในอุตสาหกรรมผู้ผลิตเครื่องดื่ม
 แต่ทางบริษัทก็สามารถเติบโตได้ดี โดยในปีที่ผ่านมา บริษัทมีกำไรเพิ่มขึ้นถึง 37%
ในขณะเดียวกัน คุณ Zhong Shanshan ถือหุ้นในบริษัท Nongfu Spring มากถึง 84% 
แตกต่างจากบริษัทเทคโนโลยีหลายแห่งที่มักจะถูกระดมทุน จนสัดส่วนการถือหุ้นของเจ้าของหายไปมาก เช่น
Jack Ma ที่ถือหุ้น Alibaba 4.80%
หรือ Pony Ma ที่ถือหุ้น Tencent 8.42%
และนอกจากนั้น คุณ Zhong Shanshan ยังถือหุ้นในบริษัทอื่น เช่น Beijing Wantai Biological Pharmacy 
บริษัทผลิตยาที่เพิ่งระดมทุนเข้าตลาดหลักทรัพย์ประเทศจีนไปเมื่อไม่นานมานี้
ทำให้ตอนนี้ คุณ Zhong Shanshan ในวัย 65 ปี มีทรัพย์สินรวมกันราว 1.60 ล้านล้านบาท
ด้วยทรัพย์สินมูลค่าขนาดนี้ ส่งผลให้เขาก้าวขึ้นมาเป็นเศรษฐีที่รวยที่สุดอันดับที่ 2 ในประเทศจีน ทันที แซงหน้า Pony Ma เจ้าของ Tencent ที่เป็นผู้พัฒนาเกมใหญ่สุดในโลก 1.59 ล้านล้านบาท
และเป็นรองเพียง Jack Ma เจ้าของ Alibaba บริษัทอีคอมเมิร์ซใหญ่สุดในประเทศจีน
จากตรงนี้สะท้อนให้เห็นว่าแม้ Zhong Shanshan จะเป็นเจ้าของบริษัทผลิตเครื่องดื่ม
แต่เขาก็สามารถสร้างทรัพย์สินได้ในระดับเดียวกับเจ้าของบริษัทเทคโนโลยียักษ์ใหญ่ได้ เช่นกัน..
ถึงตรงนี้ เราคงอยากรู้ว่า Zhong Shanshan มีต้นทุนอะไรบ้าง ก่อนการสร้างธุรกิจล้านล้าน
คำตอบที่อาจทำให้หลายคนตกใจก็คือ 
เขาไม่มีอะไรเลย หรืออาจจะเรียกได้ว่าเป็นศูนย์
เพราะคุณ Zhong Shanshan เรียนไม่จบ และได้ลาออกจากโรงเรียนตั้งแต่ 12 ขวบ
และหลังจากนั้น เขาก็เคยทำงานเป็นพนักงานก่อสร้าง นักข่าวหนังสือพิมพ์ และพนักงานขายน้ำ
ซึ่งหลังจากนั้น ก็มาก่อตั้งบริษัทน้ำดื่ม Nongfu Spring 
ที่วันนี้มีมูลค่า 1.5 ล้านล้านบาท ก็เท่านั้นเอง..
----------------------
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-